CELEX: 62006CO0325
Language: sk
Date: 2007-03-20 00:00:00
Title: Uznesenie Súdneho dvora (siedma komora) z 20. marca 2007.#Galileo International Technology LLC a i. v. Európska komisia.#Vec C-325/06 P.

Uznesenie Súdneho dvora (siedma komora) z 20. marca 2007 – Galileo International Technology a i./Komisia
      (vec C‑325/06 P)
      „Odvolanie – Projekt Spoločenstva týkajúci sa systému satelitnej rádiovej navigácie (GALILEO) – Vzniknutá ujma majiteľom ochranných známok a obchodných mien obsahujúcich pojem ‚Galileo‘ – Odvolanie, ktoré je čiastočne zjavne neprípustné a čiastočne zjavne nedôvodné“
      1.                     Aproximácia právnych predpisov – Ochranné známky – Výklad nariadenia č. 40/94 a smernice 89/104 – Právo majiteľa ochrannej
            známky namietať neoprávnené používanie jeho ochrannej známky – Používanie označenia v obchodnom styku – Pojem [nariadenie
            Rady č. 40/94, článok 9 ods. 1 písm. b); smernica Rady 89/104, článok 5 ods. 1 písm. b)] (pozri body 32, 33)
      2.                     Odvolanie – Dôvody – Nevyhnutnosť presnej kritiky bodu odôvodnenia Súdu prvého stupňa [článok 225 ods. 1 ES; Štatút Súdneho
            dvora, článok 58 ods. 1; Rokovací poriadok Súdneho dvora, článok 112 ods. 1 písm. c)] (pozri body 36 – 39)
      3.                     Odvolanie – Dôvody – Nesprávne posúdenie skutkového stavu – Neprípustnosť – Preskúmanie posúdenia dôkazov Súdnym dvorom –
            Vylúčenie s výnimkou skreslenia (článok 225 ods. 1 ES; Štatút Súdneho dvora, článok 58 ods. 1) (pozri body 60, 70, 71)
      4.                     Mimozmluvná zodpovednosť – Podmienky – Zákonný akt – Skutočná škoda, príčinná súvislosť a neobvyklá a osobitá škoda – Kumulatívna
            povaha (článok 288 ods. 2 ES) (pozri body 77, 78)
      Predmet
      
         Odvolanie proti rozsudku Súdu prvého stupňa Európskych spoločenstiev (druhá rozšírená komora) z 10. mája 2006, Galileo International
                  Technology a i./Komisia Európskych spoločenstiev (T‑279/03), ktorým Súd prvého stupňa zamietol návrh na náhradu škody, ktorý
                  sa na jednej strane týkal toho, aby Komisia prestala používať pojem „Galileo“ v súvislosti s projektom Spoločenstva týkajúceho
                  sa systému globálnej satelitnej rádiovej navigácie a podnecovať tretie osoby k používaniu tohto pojmu, a na druhej strane,
                  aby bola nahradená škoda, ktorá bola odvolateľom spôsobená používaním a propagáciou uvedeného pojmu Komisiou, ktorý je údajne
                  zhodný s ochrannými známkami zapísanými odvolateľmi, ako aj s ich obchodnými menami
               
            Výrok
      
         
                   
               
               
                  
               
               
                  Odvolanie sa zamieta.
               
            
         
                   
               
               
                  
               
               
                  Galileo International Technology LLC, Galileo International LLC, Galileo Belgium SA, Galileo Danmark A/S, Galileo Deutschland
                     GmbH, Galileo España SA, Galileo France SARL, Galileo Nederland BV, Galileo Nordiska AB, Galileo Portugal Ltd, Galileo Sigma
                     Srl, Galileo International Ltd, The Galileo Co. a Timas Ltd sú povinní nahradiť trovy konania.